Vito Kapo

Vito Kapo lindur Kondi (Nivan, 9 nëntor 1922) ka qenë figurë politike shqiptare. Ka qenë bashkëshortja e Hysni Kapos.

 Biografia 
U lind më 9 nëntor 1922 në Nivan të Zagorisë, e bija e dr. Stathi Kondit dhe Krisanthisë; motër e Pirro, Alqiut dhe Tanës. Më 1941 mbaroi Institutin Femnor "Nana Mbretneshë" të Tiranës.

Në vitet 1942-43 ra në kontakt me grupet komuniste dhe u bë pjesë e Grupit Komunist të Shkodrës. Në shkurt-maj 1942 shërbeu si mësuese në fshatin e lindjes. Gjatë luftës u ndodh në Nivan, Konispol e Përmet. Më 1943-44 qe anëtare e sekretare organizative e Komitetit Rajonal të Partisë Komuniste për Gjirokastrën. Në korrik-nëntor 1944 punoi si sekretare e Enver Hoxhës pranë shtabit të përgjithshëm në Helmës dhe Odriçan. Në nëntor 1944 gjer në maj të 1945 qe në Komitetin Qendror të PK-së dhe e ngarkuar me Bashkimin e Grave Antifashiste ShqiptareK. Dervishi, Kryeministrat dhe ministrat e shtetit shqiptar në 100 vjet, Tiranë: 55, fq. 147-148. ISBN 978-99943-56-22-5.

Pas marrjes së fuqi të komunistëve, në korrik 1945 gjer në maj 1946 punoi atashe shtypi në legatën shqiptare në Beograd, ku i shoqi shërbeu si ambasador. Më vonë u emërua Drejtoreshë e Arsimit të Lartë dhe për një kohë shumë të gjatë ka drejtuar Bashkimin e Grave të ShqipërisëM. Lalaj, Instituti Femnor "Nana Mbretneshë", Tiranë: Qendra Kombëtare e Artit dhe e Kulturës, 2013. fq. 222-223. ISBN 978-99943-51-90-9. Më 1960-1965 ndoqi Fakultetin Histori-Filologji.

 Referime 

Kategoria:Nxënës të Institutit "Nana Mbretneshë"
Kategoria:Lindje 1922
Kategoria:Ministra të Qeverisë së Shqipërisë
Kategoria:Njerëz nga Zagoria